Acțiune introdusă la 14 martie 2019 – LTTE/Consiliul
(Cauza T-160/19)
Limba de procedură: engleza
Părțile
Reclamantă: Liberation Tigers of Tamil Eelam (LTTE) (Herning, Danemarca) (reprezentanți: A. van Eik și T. Buruma, avocați)
Pârât: Consiliul Uniunii Europene
Concluziile
Reclamanta solicit Tribunalului anularea Decizia (PESC) 2019/251 în măsura în care o privește pe reclamantă.
În subsidiar, reclamanta susține că în cauză se impune o măsură mai blândă decât menținerea pe lista grupurilor teroriste a UE.
Reclamanta solicită în plus obligarea consiliului la plata cheltuielilor de judecată majorate cu dobânzi, al căror nivel va fi precizat ulterior.
Motivele și principalele argumente
În susținerea acțiunii, reclamanta invocă șase motive.
Primul motiv, potrivit căruia decizia atacată este nulă în măsura în care o privește pe reclamantă, întrucât aceasta din urmă nu poate fi calificată drept grup terorist în sensul articolului 1 alineatul (3) din Poziția comună 2001/931/PESC a Consiliului.2
Al doilea motiv, potrivit căruia decizia atacată este nulă în măsura în care o privește pe reclamantă, întrucât care nu a fost luată nicio decizie a unei autorități competente, astfel cum prevede articolul 1 alineatul (4) din Poziția comună 2001/931/PESC.
Al treilea motiv, potrivit căruia decizia atacată este nulă în măsura în care o privește pe reclamantă, întrucât Consiliul nu a procedat la nicio revizuire corespunzătoare, astfel cum prevede articolul 1 alineatul (6) din Poziția comună 2001/931/PESC.
Al patrulea motiv, potrivit căruia decizia atacată este nulă în măsura în care o privește pe reclamantă, întrucât aceasta nu respectă cerințele proporționalității și subsidiarității.
Al cincilea motiv, potrivit căruia decizia atacată este nulă în măsura în care o privește pe reclamantă, întrucât aceasta nu respectă obligația de motivare impusă de articolul 296 TFUE.
Al șaselea motiv, potrivit căruia decizia atacată este nulă în măsura în care o privește pe reclamantă, întrucât aceasta încalcă dreptul la apărare al reclamantei și dreptul acesteia la o protecție jurisdicțională efectivă.
____________
1 Decizia (PESC) 2019/25 a Consiliului din 8 ianuarie 2019 de modificare și de actualizare a listei persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului și de abrogare a Deciziei (PESC) 2018/1084 (OJ L 6, 9.1.2019, p. 6).
2 Poziția comună a Consiliului din 27 decembrie 2001 privind aplicarea de măsuri specifice pentru combaterea terorismului (JO L 344, 28.12.2001, p. 93, Ediție special, 18/vol. 1, p. 179).